แบงก์ชาติเผยปี61ขาดทุนทางบัญชี 1.53 แสนล้านบาท
ผลการดำเนินของแบงก์ชาติปี 2561 ขาดทุนทางบัญชีจากค่าเงินบาทแข็ง 1.53 แสนล้านบาท รายรับดอกเบี้ย 1.87 หมื่นล้านบาท
25 เม.ย. 2562

ผลการดำเนินของแบงก์ชาติปี 2561 ขาดทุนทางบัญชีจากค่าเงินบาทแข็ง 1.53 แสนล้านบาท รายรับดอกเบี้ย 1.87 หมื่นล้านบาท
ธนาคารแห่งประเทศไทย (ธปท.) ได้ออกรายงานประจำปี 2561 และได้รายงานบัญชี ธปท. ปี 2561 มีผลขาดทุนทางบัญชีรวม 1.53 แสนล้านบาท ซึ่งขาดทุนน้อยกว่าปีที่ผ่านมา สาเหตุหลักมาจากการขาดทุนทางบัญชีจากการตีราคาสินทรัพย์ต่างประเทศ ทำให้ผลขาดทุนทางบัญชีสะสมของ ธปท. 8.8 แสนล้านบาท
ทั้งนี้ ตัวเลขการขาดทุนส่วนใหญ่เกิดขึ้นเพราะต้นทุนในรูปของเงินบาทของ สินทรัพย์ต่างประเทศที่ซื้อเข้ามาเมื่อหลายปีก่อน สูงกว่าราคาในรูปของเงินบาทเมื่อ ขายสินทรัพย์ดังกล่าวออกไปซึ่งเกิดจากการแข็งค่าของเงินบาทในปี 2561 เป็นสำคัญ การขาดทุนส่วนนี้จึงเป็นการรับรู้ผลขาดทุนที่เคยบันทึกเป็นส่วนหนึ่งของผลขาดทุน ทางบัญชีที่เกิดจากการตีราคาฯ และเคยบันทึกไว้ในขาดทุนรวมของปี 2560 แล้ว
อย่างไรก็ตาม ในปี 2561 ธปท. มีรายรับดอกเบี้ยจากการบริหารสินทรัพย์ ต่างประเทศสูงกว่าภาระดอกเบี้ยจ่ายในการดำเนินนโยบายการเงินเป็นครั้งแรกในรอบหลายปีจำนวน 1.87 หมื่นล้านบาท ตัวเลขในส่วนนี้ ทยอยปรับดีขึ้นต่อเนื่องในช่วงหลายปีที่ผ่านมาตามทิศทางอัตรา ดอกเบี้ยในตลาดการเงินโลกที่ปรับสูงขึ้น ในขณะที่อัตราดอกเบี้ยนโยบายของไทย ยังอยู่ต่ำกว่าหลายประเทศและต่ำกว่าอัตราดอกเบี้ยนโยบายของสหรัฐ